Source: http://tampere.cloudnc.fi/fi-FI/Toimielimet/Yhdyskuntalautakunta/Kokous_28112017/Paatoksen_muuttaminen_poikkeamishakemus_(41367)
Timestamp: 2020-01-24 23:52:38+00:00

Document:
Päätöksen muuttaminen, poikkeamishakemus tontille Epilänkatu 23 c, Epilänharju, talousrakennuksen ja kesäkeittiön rakentaminen | Tampere esityslistat ja pöytäkirjat
Kokous 28.11.2017
Päätöksen muuttaminen, poikkeamishakemus tontille Epilänkatu 23 c, Epilänharju, talousrakennuksen ja kesäkeittiön rakentaminen
Yhdyskuntalautakunta, kokous 28.11.2017
§ 329 Päätöksen muuttaminen, poikkeamishakemus tontille Epilänkatu 23 c, Epilänharju, talousrakennuksen ja kesäkeittiön rakentaminen
TRE:5840/10.03.01/2017
Kaavainsinööri Merja Kinos, puh 040 481 2571, etunimi.sukunimi@tampere.fi
Päätösvalmistelusihteeri Anneli Harjuntausta, puh 040 806 3149, etunimi.sukunimi@tampere.fi
Päätöksen muuttaminen, poikkeamispäätös MRL 171 §:n nojalla MRL 58 § 1 momentin säännöksestä, jonka mukaan rakennusta ei saa rakentaa vastoin asemakaavaa.
Yhdyskuntalautakunta päätti 31.10.2017 maankäytön suunnittelun esityksen mukaisesti myöntää tontille 837-204-1213-3 luvan saada poiketa rakennusalasta ja istutettavasta alueen osasta autokatoksen rakentamiseksi.
Päätöksenteon jälkeen ilmeni, että salaisena pidettävän muistutuksen mukana tulleita kuvaliitteitä ei ollut lisätty yhdyskuntalautakunnassa käsiteltävän asian liitteisiin eikä päätösesittelyssä ollut käsitelty osittain katetun terassin poikkeamista rakennusalasta.
Tämän takia on tarpeen poistaa 31.10.2017 tehty päätös § 295 ja antaa asiassa uusi poikkeamispäätös hallintolain 50 ja 52 §:n mukaisesti.
Kaksi edellisen käsittelyn aikana salaisiksi luokitelluista muistutuksista muutettiin julkisiksi sen jälkeen kun niistä poistettiin osoitetiedot. Yksi muistutus luokitellaan edelleen salaiseksi sen sisältämien arkaluontoisten henkilötietojen takia. Tähän muistutukseen skannattiin sen mukana tulleet kuvaliitteet. Hakemuksen liitteisiin on lisätty kesäkeittiön terassi-/katossuunnitelmat. Naapurit kuultiin uudelleen kesäkeittiön terassin/katoksen rakennusalan ylityksen johdosta.
Tontille rakennetaan 39,6 m2 suuruinen autokatos Soraharjunkadun varteen ja avataan tontille oma ajoneuvoliittymä, jota sillä ei tähän asti ole ollut. Kulku tontille tapahtuu tällä hetkellä puistoalueen kautta. Ajoneuvoliittymän leveys on rakennusjärjestyksen mukaisesti kuusi metriä. Autokatos sijoittuu kadun varteen, rakennusalan ulkopuolelle, pääosin asemakaavan mukaiselle istutettavalle alueen osalle.Autokatosta ei lasketa kerrosalaan.
Pihalle rakennetaan osittain katettu terassi, joka sijoittuu rakennusalan ulkopuolelle. Katettu terassin osa on talousrakennuksen laajennus, ei kevytrakenteinen rakennelma. Katosta ei lasketa kerrosalaan.
Naapurit on kuultu kaupungin toimesta sekä poikkeamislupaa, että rakennuslupaa varten. Naapureilta tuli muistutuksia 5 kpl. Muistutuksissa otettiin kantaa mm. lausuntopyyntötarpeeseen, yhdyskuntalautakunnan
maastokatselmukseen, ajoneuvoliittymän sijaintiin ja tarpeeseen, näkymien menettämiseen, naapurikiinteistöjen arvon alenemiseen, maisemallisiin arvoihin, liikenneturvallisuuteen, kadunvarsipysäköintiin sekä iikennemääriin. Muistutuksista yksi on salassa pidettävä asiakirja Julkisuuslaki 24 §:n nojalla.
Asemakaavoituksen vastine muistutuksiin:
Vastineessa otetaan kantaa ainoastaan muistutuksien poikkeamishakemukseen kohdistuviin osiin.
Hakemuksesta on pyydetty lausunnot Tampereen kaupungin kaupunkikuva-arkkitehdilta sekä kuntatekniikka- ja katuyksikön katuinsinööriltä, joilla ei ollut huomautettavaa hankkeesta. Pirkanmaan ELY-keskukselta pyydetään lausunto, mikäli kyseessä on mm. valtakunnallisesti merkittävä rakennettu kulttuuriympäristö, muuten merkittävä kohde tai paikalla on merkittäviä ympäristöllisiä arvoja. Tässä tapauksessa ei ollut tarvetta pyytää lausuntoa ELY-keskukselta. Yhdyskuntalautakunta harkitsi kokouksessaan 31.10.2017 maastokatselmuksen tarvetta ja totesi, että sille ei ole tarvetta.
Tontille1213-3 ei olla hakemassa kaavamuutosta vaan lupaa saada poiketa rakennusalasta sekä istutettavasta tontin osasta poikkeamisluvalla. Tontilla 1213-3 ei ole tällä hetkellä oma ajoneuvoliittymää vaan tontille kuljetaan puiston kautta. Ajoyhteys Epilänkadulle puiston läpi on ollut epävirallinen eikä siitä ole tehty sopimusta kaupungin kanssa.
Ainoa katu, johon tontti 1213-3 rajautuu, on Soraharjunkatu. Näin ollen on luontevaa, että tontin ajoneuvoliittymä tulee Soraharjunkadulle. Autokatoksen sijoittuminen pääosin istutettavalle alueen osalle noudattaa kadunvarren tonteilla vallitsevaa tapaa, sillä useammalla Soraharjunkadun varren tontilla on rakentaminen ulotettu istutettavan alueen osan linjaukselle. Tontin 1213-3 pinta kadun varressa on n. 4 metriä alempana kuin katu, joten istutettavan tontinosan istutuksilla ei ole katunäkymän kannalta merkitystä. Autokatos edustaa normaalia pientaloalueen rakentamista.
Autokatoksen sijoittaminen Soraharjunkadun varteen mahdollistaa hakijalle autopaikan ja autopaikalle tulon tasaisuuden. Tällä hetkellä ajoreitin jyrkkyys Epilänkadulta tontille on n. 20 %. Jos mahdollista, pientalotonttien ajoväylät pyritään suunnittelemaan siten, että niiden maksimikaltevuus olisi enintään 8 %. Kun Sorharjunkadun varteen rakennetaan autokatos, saadaan tontille oma ajoneuvoliittymä, joka on tasainen ja katutasossa. Katoksen viereen rakennetaan portaat, joita pitkin kulku alas asuinrakennukselle tapahtuu. Portaisiin kuljetaan autokatoksen kautta. Jatkossa kulku tontille jalkaisin onnistuu edelleen myös Epilänkadulta, puistossa olevaa julkista polkua pitkin.
Tampereen rakennusvalvonnan tulkinnan mukaan autokatos on sen pinta-alan ja rakennustavan takia rakennusluvan vaativa rakennus, ei toimenpideluvalla rakennettava rakennelma. Talousrakennuksen päätyyn rakennettava katos on laajennus, ei erillinen rakennelma. Talousrakennuksen osan sisustamista kesäkeittiöksi ei tulkita käyttötarkoituksen muutokseksi.
Poikkeamislupapäätös toimitetaan kaikille muistutuksen jättäneille.
Suunnitelmia on naapurien kuulemisen jälkeen muutettu siten, että kulku portaisiin tapahtuu autokatoksen kautta.
Erityinen syy poikkeamishakemuksen hakemiseen on se, että tontille 1213-3 ei ole ajoneuvoliittymää.
Tampereen kaupungin kaupunkikuva-arkkitehdilla ja kuntatekniikka- ja katuyksiköllä ei ollut huomautettavaa hankkeesta.
Kaavainsinööri kävi paikan päällä 17.8.2017. Kadun tasolta otettuja valokuvia on liitteenä.
Poikkeaminen 1: Rakennusala
Autokatokselle ja katetulle terassille ei ole osoitettu rakennusalaa.
Asemakaavoitus:
Tontilla on voimassa 5.4.1956 vahvistunut asemakaava, jossa tonteille on osoitettu ainoastaan asuinrakennuksen rakennusala. Autokatos sijoittuu tontin pohjoiskulmaan, jossa tällä hetkellä on n. 18 m2 suuruinen talousrakennus. Talousrakennus puretaan ja tilalle rakennetaan autokatos, jonne ajo tapahtuu Soraharjunkadulta. Katoksen itäpuolelle rakennetaan portaat, joihin kulku tapahtuu katoksen kautta. Autokatoksen leveys on 6,6 metriä, joten rakentamatonta tontinosaa jää kadun varteen n. 14 metriä. Rakennelman korkeus on Soraharjunkadun pinnasta n. 3,3 metriä. Autokatokseen tulee kaksi autopaikkaa, mikä ei merkittävästi lisää Soraharjunkadun liikennemääriä.
Tontilla ei ole virallista ajoneuvoliittymää, vaan kulku tontille tapahtuu Epilänkadulta, tontin luoteisrajalla olevan puiston kautta. Ajoyhteydestä ei ole olemassa mitään rasitetta tai sopimusta kaupungin kanssa. Tällä hetkellä ajoreitin jyrkkyys Epilänkadulta tontille on n. 20 %. Jos mahdollista, pientalotonttien ajoväylät pyritään suunnittelemaan siten, että niiden maksimikaltevuus olisi enintään 8 %. Epilänkadulla kulkee bussireitti sekä kevyenliikenteen väylän pääreitti, jota pitkin kulkee runsaasti jalankulkijoita ja pyöräilijöitä. Ajoyhteydestä on jyrkkyytensä takia talven liukkailla keleillä aiheutunut vaaratilanteita. Tämän takia tontille halutaan virallinen ajoyhteys sekä autosuoja Soraharjunkadun varteen. Kuntatekniikka- ja katuyksikkö on puoltanut tontin ajoneuvoliittymän sijoittamista Soraharjunkadulle.
Tampereen rakennusvalvonnan tulkinnan mukaan autokatos on sen pinta-alan ja rakennustavan takia rakennusluvan vaativa rakennus, ei toimenpideluvalla rakennettava rakennelma.
Kesäkeittiö rakennetaan nykyisen, tontin kaakkoisrajalla sijaitsevan talousrakennuksen lounaispäätyyn. Talousrakennuksen eteen rakennettava terassi on muuten avoin, mutta sen päätyyn tulee 3x3 m suuruinen katos, jonka rakennusvalvonta tulkitsee talousrakennuksen laajennukseksi. Terassille katoksineen ei ole osoitettu asemakaavassa rakennusalaa. Katosta ei lasketa kerrosalaan. Talousrakennuksen osan sisustamista kesäkeittiöksi ei tulkita käyttötarkoituksen muutokseksi.
Soraharjunkadun varressa on useampi tontti, joissa talousrakennuksia on rakennettu rakennusalan ulkopuolelle, joten suunnitelman mukainen rakentaminen ei olisi alueen ensimmäinen lajissaan. Autokatos sekä terassi katoksineen edustavat tavanomaista pientaloalueen rakentamista, joka ei poikkea alueen usealta vuosikymmeneltä peräisin olevasta rakennuskannasta. Poikkeaminen rakennusalasta ei aiheuta haittaa naapuritonttien käytölle eikä se merkittävästi heikennä naapuritonttien näkymiä.
Poikkeaminen 2: Istutettava alueen osa
Autokatos sijoittuu pääosin asemakaavassa esitetyn istutettavan alueen osan päälle.
Soraharjunkadun varteen on asemakaavaan merkitty n. 5 metriä leveä istutettava alueen osa. Istutettava tontin osa sijaitsee kokonaisuudessaan 4 m katutasoa alempana, joten istutuksilla ei ole vaikutusta katunäkymään. Alueella on useampia tontteja, joissa rakentaminen on ulotettu istutettavan alueen osan linjaukselle, joten esitetty rakentaminen ei olisi alueen ensimmäinen.
Poikkeaminen rakennusalasta ja istutettavasta alueen osasta ei aiheuta haittaa kaavoitukselle, kaavan toteuttamiselle tai alueiden käytön muulle järjestämiselle eikä vaikeuta luonnon tai rakennetun ympäristön arvojen säilyttämistä koskevien tavoitteiden saavuttamista.
Poikkeamisluvan myöntämisellä ei ole merkittäviä vaikutuksia yritystalouteen.
Yhdyskuntalautakunnan päätös 31.10.2017 § 295 poistetaan virheellisenä ja asia käsitellään hallintolain 50 ja 52 §:n nojalla uudestaan.
Päätetään myöntää tontille 837-204-1213-3 lupa saada poiketa rakennusalasta ja istutettavasta alueen osasta autokatoksen sekä kesäkeittiön terassin ja katoksen rakentamiseksi hakemuksen liitteenä olevien
suunnitelmien periaatteiden mukaisesti Epilänharjun kaupunginosassa tontilla 1213-3, osoitteessa Epilänkatu 23 c.
Lupa on voimassa kaksi (2) vuotta siitä, kun tämä päätös on saanut lainvoiman.
Hakija, muistuttajat, Pirkanmaan ELY-keskus
Liite YLA 28.11.2017 Asemakaava.pdf (pdf, 2454 kt)
Liite YLA 28.11.2017 Selvitys poikkeamista.pdf (pdf, 376 kt)
Liite YLA 28.11.2017 Maastopoikkileikkaus.pdf (pdf, 172 kt)
Liite YLA 28.11.2017 Kesäkeittiö.pdf (pdf, 59 kt)
Liite YLA 28.11.2017 Pohja ja julkisivut.pdf (pdf, 77 kt)
Liite YLA 28.11.2017 Asemapiirros.pdf (pdf, 573 kt)
Liite YLA 28.11.2017 Sijaintikartta.pdf (pdf, 1433 kt)
Liite YLA 28.11.2017 Ilmakuva ja valokuvia maastokäynniltä.pdf (pdf, 678 kt)
Kuuntele Liite YLA 28.11.2017 Asemakaava.pdf
Kuuntele Liite YLA 28.11.2017 Selvitys poikkeamista.pdf
Kuuntele Liite YLA 28.11.2017 Maastopoikkileikkaus.pdf
Kuuntele Liite YLA 28.11.2017 Kesäkeittiö.pdf
Kuuntele Liite YLA 28.11.2017 Pohja ja julkisivut.pdf
Kuuntele Liite YLA 28.11.2017 Asemapiirros.pdf
Kuuntele Liite YLA 28.11.2017 Sijaintikartta.pdf
Kuuntele Liite YLA 28.11.2017 Ilmakuva ja valokuvia maastokäynniltä.pdf
3) sillä, jonka asumiseen, työntekoon tai muihin oloihin hanke saattaa huomattavasti vaikuttaa;
4) sillä, jonka oikeuteen, velvollisuuteen tai etuun päätös välittömästi vaikuttaa (asianosainen);
5) kunnalla ja naapurikunnalla, jonka maankäytön suunnitteluun päätös vaikuttaa;
6) toimialueellaan sellaisella rekisteröidyllä yhdistyksellä, jonka tarkoituksena on luonnon- tai ympäristönsuojelun tai kulttuuriarvojen suojelun edistäminen taikka elinympäristön laatuun muutoin vaikuttaminen; sekä
7) viranomaisella toimialaansa kuuluvissa asioissa.
§ 319 Kokouksen laillisuus ja päätösvaltaisuus
§ 320 Läsnäolo- ja puheoikeuden myöntäminen
§ 321 Pöytäkirjan tarkastus
§ 322 Ajankohtaiset asiat
§ 323 Ei julkinen
§ 324 Ei julkinen
§ 325 Asemakaavaehdotuksen asettaminen nähtäville, Juvela ja Ojalankylä, Ojala I, uusi asemakaava, asemakaava nro 8637
§ 326 Asemakaavan hyväksyminen, Viinikka (XXIII), Ahlmannintie, Kaartotie, nk. rullakioskin ja muuntamon kiinteistön muodostaminen sekä katualueen ja puiston nimeäminen, asemakaava nro 8631
§ 327 Muistutukset, asemakaavaehdotuksen hyväksyminen, Vuores, Isokuusi III, asemakaavan laatiminen ja asemakaavamuutos nro 8639
§ 328 Asemakaavan hyväksyminen, Viiala, Kirvestie 23, asemakaava nro 8684
§ 330 Tervaslammenpuiston yleissuunnitelma
§ 331 Harjanteen puistojen yleissuunnitelma
§ 332 Ei julkinen
§ 333 Ei julkinen
§ 334 Ei julkinen
§ 335 Lupa-arkkitehdin viran perustaminen kaupunkiympäristön palvelualueen kaupunkiympäristön suunnittelun rakennusvalvontaan
§ 336 Viranhaltijoiden päätösten otto-oikeus

References: § 329
 § 1
 § 295
 § 295

§ 319

§ 320

§ 321

§ 322

§ 323

§ 324

§ 325

§ 326

§ 327

§ 328

§ 330

§ 331

§ 332

§ 333

§ 334

§ 335

§ 336